เศรษฐกิจออกตัวแรง ดัชนีเดือนม.ค.พุ่งขึ้นทุกตัว
เศรษฐกิจต้นปีออกตัวแรง ดัชนีชี้วัดดีทุกตัว คาดทั้งปีโตเกิน 4.2% ได้งบขาดดุลช่วยกระตุ้น
27 ก.พ. 2561

เศรษฐกิจต้นปีออกตัวแรง ดัชนีชี้วัดดีทุกตัว คาดทั้งปีโตเกิน 4.2% ได้งบขาดดุลช่วยกระตุ้นนายสมชัย สัจจพงษ์ ปลัดกระทรวงการคลัง เปิดเผยว่า เศรษฐกิจไทย 2 เดือนแรกของปี 2561 ที่ผ่านมา ขยายตัวได้ดี เมื่อดูจากดัชนีความเชื่อมั่นผู้บริโภค ดัชนีการผลิตภาคอุตสาหกรรมเพิ่มสูงขึ้นต่อเนื่อง นอกจากนี้ยังมีมาตรการผู้มีรายได้น้อยที่จะดำเนินการทั้งปีนี้ ซึ่งจะเป็นการแก้ไข จุดอ่อนโครงสร้างเศรษฐกิจไทย จะทำให้กำลังซื้อเศรษฐกิจฐานรากดีขึ้น เพราะมีการฝึกอาชีพสามารถเพิ่มรายได้ให้ผู้มีรายได้ น้อยยั่งยืนมากขึ้น หลุดพ้นจากผู้มีรายได้น้อย หรือคนจนภายในปีนี้บางส่วนขณะนี้ผู้มีรายได้น้อยมาแสดงความประสงค์ฝึกอาชีพ 6 ล้านคน ถือว่าได้รับความสนใจที่น่าพอใจมาก จากผู้ลงทะเบียนทั้งหมด 11.4 ล้านคน ซึ่งจะปิดลงทะเบียนสิ้นเดือนนี้ หากทำให้คนทั้ง 6 ล้านคน หลุดพ้นจากผู้มีรายได้น้อยจะทำให้เศรษฐกิจไทยแข็งแรงทั้งระดับรากหญ้า ผู้ประกอบการเอสเอ็มอี ผู้ประกอบการสตาร์ทอัพขยายตัว และแข็งแรงเพิ่มขึ้น นอกจากภาพรวมเศรษฐกิจ ที่ขยายตัวได้ดีมาอย่างต่อเนื่องนายสมชัย กล่าวว่า เศรษฐกิจตอนนี้ถือว่าเครื่องยนต์ขับเคลื่อนทำงานทุกตัว ภาครัฐก็ยังมีการอัดฉีดเงินเข้าสู่ระบบเศรษฐกิจ จากการทำงบประมาณแบบขาดดุล ต่อเนื่อง มีการทำงบกลางปี 2561 เพิ่มเติม จะทำให้เศรษฐกิจปีนี้ขยายตัวได้เกินกว่า 4.2% ที่กระทรวงการคลังประมาณการไว้ล่าสุดนายพรชัย ฐีระเวช ที่ปรึกษาด้านเศรษฐกิจการเงิน ในฐานะโฆษกสำนักงานเศรษฐกิจการคลัง (สศค.) กล่าวว่า เศรษฐกิจในเดือน ม.ค. ขยายตัวได้ดีต่อเนื่อง และเป็นเดือนแรกที่มีปัจจัยบวก 3 สูงเป็นประวัติการณ์ คือมูลค่าการส่งออกสินค้าที่ขยายตัวได้ใน ระดับสูง โดยขยายตัว 17.6% ต่อเนื่องเป็นเดือนที่ 11 และขยายตัวสูงสุดในรอบ 62 เดือน โดยหมวดสินค้าที่ขยายตัวได้ดี คือ ยานพาหนะ อุปกรณ์อิเล็กทรอนิกส์ สินค้าเกษตร กรรมและเคมีภัณฑ์ โดยการส่งออกที่ขยายตัว ดีไม่ใช่ปัจจัยชั่วคราว เป็นไปตามกระทรวงพาณิชย์ที่คาดว่าจะขยายตัวทั้งปี 8% จากที่คลังคาดว่าจะขยายตัวได้ 6.6%นอกจากนี้ การใช้จ่ายเพื่อการบริโภคภาคเอกชนยังขยายตัวได้ดีสะท้อนจากการจัดเก็บภาษีมูลค่าเพิ่มที่ขยายตัว 6.9% ส่วนการจำหน่ายรถยนต์นั่งขยายตัวได้ดีต่อเนื่องเป็นเดือนที่ 13 ที่ 27.3% โดยดัชนีความเชื่อมั่นผู้บริโภคเกี่ยวกับเศรษฐกิจโดยรวมเพิ่มขึ้นต่อเนื่องอยู่ที่ระดับ 67.0 เป็นการปรับเพิ่มเดือนที่ 6 ติดต่อกันและถือเป็นระดับที่สูงสุดในรอบ 34 เดือน รวมทั้งดัชนีความเชื่อมั่นเศรษฐกิจภูมิภาคดีขึ้นทุกภาคขณะที่ดัชนีความเชื่อมั่นภาคอุตสาหกรรม ในเดือน ม.ค. ที่อยู่ในระดับ 91.0 ปรับเพิ่มต่อเนื่องเป็นเดือนที่ 3 และถือเป็นระดับสูงสุด ในรอบ 36 เดือน โดยมีปัจจัยบวกจากการบริโภคภายในประเทศ และในเดือน ม.ค. เศรษฐกิจไทยยังได้รับแรงสนับสนุนจากนักท่องเที่ยวที่เดินทางเข้าไทยขยายตัว ในระดับสูงที่ 10.9%